wickkiey/tamil-wikipedia-markdown huggingface dataset:
# தமிழ்நாடு சட்டப் பேரவை அவை முன்னவர் பட்டியல்



**தமிழ்நாடு சட்டப் பேரவையின் அவை முன்னவர்** (*List of leaders of the house in the Tamil Nadu Legislative Assembly*) என்பது தமிழ்நாடு சட்டமன்றத்தில் ஆளும் கட்சியை வழிநடத்தும் ஒரு தேர்ந்தெடுக்கப்பட்ட சட்டமன்ற உறுப்பினர் ஆவார். இவர் தமிழ்நாடு சட்டப் பேரவையின் அவை முன்னவர் எனத் தமிழக அரசின் ஒரு அங்கமான சட்டமன்றத்தின் மிகப்பெரிய அரசியல் கட்சியின் தலைவர் ஆவார். சபை முன்னவராக அமைச்சர் ஒருவர் அரசாங்கத்தால் நியமிக்கப்படுவார். சட்டப் பேரவையின் சபாநாயகர், சில அலுவல் விடயங்களின் விவாதத்திற்கு நேரத்தை ஒதுக்குவதற்கு முன், அவை முன்னவரைக் கலந்தாலோசிக்க வேண்டும் என்று நடைமுறை விதிகள் கூறுகின்றன. அரசாங்க செயல்பாடுகளின் இவரது முக்கியப் பொறுப்பு ஆகும். சட்டப்பேரவையின் அலுவல்களை நடத்துவதில் பேரவைத் தலைவருக்கு உதவுவதே இவரது தலையாய கடமையாகும்.  

1952 முதல், தமிழ்நாடு சட்டமன்றத்தில் 12 அவைத் தலைவர்கள் இருந்துள்ளனர். இந்தியக் குடியரசின் முன்னாள் பாதுகாப்பு அமைச்சர், இந்திய தேசிய காங்கிரசின் சி. சுப்பிரமணியம், சென்னை மாநில சட்டப் பேரவையின் அவை முன்னவர் பதவி வகித்த முதல் நபர் ஆவார். தமிழ்நாட்டின் முன்னாள் செயல் தலைவரான வி. ஆர். நெடுஞ்செழியன், மிக நீண்ட காலம் இப்பதவி வகித்த தலைவர் ஆவார். இவர் திராவிட முன்னேற்றக் கழகம் மற்றும் அனைத்திந்திய அண்ணா திராவிட முன்னேற்றக் கழகம் ஆகிய இரு திராவிடக் கட்சிகளிலிருந்தும் தேர்ந்தெடுக்கப்பட்டவர். திராவிட முன்னேற்றக் கழகத்தைச் சேர்ந்த க. அன்பழகன் இரண்டாவது மிக நீண்ட பதவிக் காலம் பெற்றவர். ஆர். எம். வீரப்பன் மிகக் குறுகிய பதவிக் காலம் (23 நாட்கள் மட்டுமே) மட்டுமே இப்பதவியினை வகித்தவர் ஆவார். மு. பக்தவத்சலம் முதலமைச்சராக பணியாற்றுவதற்கு முன்பு அவைத் முன்னவராகப் பணியாற்றினார். மு. கருணாநிதி, ஓ.பன்னீர்செல்வம் ஆகியோர் தமிழக சட்டசபையின் அவைத் தலைவராகப் பணியாற்றிய முன்னாள் முதல்வர்கள் ஆவர்.  

11 மே 2021 முதல் திராவிட முன்னேற்றக் கழகத்தின் தற்போதைய பொறுப்பாளர் துரைமுருகன் அவை முன்னவராக உள்ளார்.  

## பட்டியல்
; விளக்கம்  
- பதவி விலகல்
- பதவியின் போது மரணம்
- மீண்டும் பதவி

- 

| பதவியேற்ற நாள் | பதவி முடிந்த நாள் | அலுவல் நாட்கள் |  |  |
| --- | --- | --- | --- | --- |
| கோவில்பாளையம் | 29 ஏப்ரல் 1957 | 1 மார்ச்சு 1962 | 2nd | யு. கிருஷ்ண ராவ் |
| 16 மார்ச்சு 1971 | 31 சனவரி 1976 | 5th | கே. ஏ. மதியழகன்
----
கா. கோவிந்தன் |  |
| ஆத்தூர் - திண்டுக்கல் | 25 பிப்ரவரி 1985 | 6 சனவரி 1988 | 8th | பி. எச். பாண்டியன் |
| 25 மே 2016 | 16 பிப்ரவரி 2017 | 15th | ப. தனபால் |  |

## மேலும் பார்க்கவும்
- தமிழ்நாட்டின் வரலாறு
- தமிழகத்தில் தேர்தல்
- தமிழக ஆளுநர்களின் பட்டியல்
- தமிழ்நாடு தலைமைச் செயலகம்
- தமிழ்நாடு சட்டமன்றம்
- தமிழ்நாட்டு முதல்வர்கள் பட்டியல்
- தமிழக துணை முதல்வர்கள் பட்டியல்
- தமிழ்நாடு சட்டப் பேரவையின் பேச்சாளர்கள் பட்டியல்
- தமிழக சட்டப் பேரவையில் எதிர்க்கட்சித் தலைவர்கள் பட்டியல்
# கடவுள் கோயில்



**கடவுள் இந்து ஆலயம்** (*Kadavul Hindu Temple*) என்பது அமெரிக்காவின் ஹவாய் மாகாணத்தில் உள்ள காவாய் தீவில் அமைந்துள்ள சிவனுக்காக அர்ப்பணிக்கப்பட்ட யாழ்ப்பாண பாணி இந்து ஆலயமாகும். இது சைவ சித்தாந்த மடாலயத்தால் பராமரிக்கப்படுகிறது. இது ஹவாய் ஆதீனம் அல்லது ஹவாயின் இந்து மடாலயம் என்றும் அழைக்கப்படுகிறது.  

## பின்னணி
கடவுள் என்பது பழங்காலத் தமிழ்ச் சொல்லாகும். இதன் பொருள் "உள்ளார்ந்த தன்மையுடையவர் மற்றும் அப்பாற்பட்டவர்" என்பதாகும். கடவுள் கோயில் 1973 ஆம் ஆண்டு சிவாய சுப்பிரமணியசுவாமி என்பவரால் நிறுவப்பட்டது. ஹவாயின் சைவ சித்தாந்த மடாலயம் பராமரிப்பில் உள்ள இரண்டு கோவில்களில் இதுவும் ஒன்று. மற்றொரு கோவில் இறைவன் கோயில். 39 அங்குல உயரமுள்ள குவார்ட்சு சிவலிங்கம் கோயிலின் மையச் சின்னமாக விளங்குகிறது. சிவலிங்கம் இதுவரை உருவாக்கப்பட்ட மிகப்பெரிய ஆறு பக்க, ஒற்றை முனை கொண்டதாக நம்பப்படுகிறது. கடவுள் கோயில் வயிலுவா ஆற்றுக்கு அடுத்ததாக அமைந்துள்ளது. மேலும், வயிலுவா மலையிலிருந்து 8 கி.மீ. தூரத்தில் அமைந்துள்ளது. சிவலிங்கம் 320 கிலோ எடையில், 39 அங்குல உயரமுள்ள, வெட்டப்படாத குவார்ட்சு படிகமாகும்.  

## புகைப்படங்கள்

## இதனையும் காண்க

- சிவாய சுப்பிரமணியசுவாமி
- போதிநாத வேலன்சாமி
- இறைவன் கோயில்
- சைவ சித்தாந்த மடாலயம்
# ஹென்ரிக் ஆண்டர்சன் (இசைக்கலைஞர்)


**ஹென்ரிக் ஆண்டர்சன்** ( *Henrik Andersen* ) (பிறப்பு: பிப்ரவரி 7, 1966) டென்மார்க்கைச் சேர்ந்த ஜாஸ் கித்தார் கலைஞரும், பாடகரும்-பாடலாசிரியரும, பல இசைக்கருவிவிகளை கையாளும் கலைஞரும், குரல் தாள கலைஞரும் ஆவார். இவரது இசைக்கருவிகளில் லிண்டா மன்சர் இவருக்காக உருவாக்கப்பட்ட ஐம்பத்திரண்டு சரங்கள் கொண்ட கித்தார் உள்ளது.  

## பின்னணி
ஆண்டர்சன் டென்மார்க்கின் கோபனாவனில் பிறந்து வளர்ந்தார். அங்குள்ள உள்ள ரிதம் இசைப் பள்ளியில் பட்டம் பெற்றார். பதினெட்டு வயதிலிருந்தே இவர் ஒரு கித்தார் கலைஞராகவும் பாடகராகவும் தொழில் ரீதியாக நிகழ்ச்சிகளை நிகழ்த்தினார். இவர் திரிலோக் குர்து மற்றும் பீட் லாக்கெட் ஆகியோரிடம் கர்நாடக இசையை (இந்திய இசை) பயின்றார். பின்னர் அது இவரது இசையமைப்பில் ஒரு முக்கிய அங்கமாக மாறியது.  

இவர் பீட் பாக்ஸிங் மற்றும் கொன்னக்கோல் போன்ற குரல் தாள பாணிகளில் நிபுணத்துவம் பெற்றவர். மேலும் கொன்னக்கோல் மற்றும் கித்தார் கற்பித்துள்ளார்.  

ஆண்டர்சனின் "மூன் ஓவர் தஞ்சை" என்ற பாடல் சிறந்த பாரம்பரியப் பாடலுக்கான விருதை வென்றது.  

## நாடகக் கலைஞர்
ஆண்டர்சன் ஒரு நாடக கலைஞரும் ஆவார். இவர் டேனிஷ் நாடக நிறுவனங்களான டீட்டர் டாஸ்கன், டீட்டர் ரிஃப்ளெக்ஷன் மற்றும் பிரனார் டீட்டர்ஸ் ஆகியவற்றுடன் இணைந்து நடித்துள்ளார். நாடக நிறுவனத்திற்காக நாடங்களை எழுதி, அதற்கு இசையமைத்துள்ளார். இவர் ஒரு தொழில்முறை கேலிச்சித்திரம் கலைஞர்.
# பிண்டாரா, குசராத்


**பிண்டாரா** (*Pindara*) எனவும் பிண்டாரகா அல்லது பிண்டதாரகா என்றும் அழைக்கப்படும் இது இந்தியாவின் குசராத்தின் தேவபூமி துவாரகை மாவட்டத்தில் உள்ள கச்சு வளைகுடாவின் கரையோரத்தில் உள்ள துவாரகைக்கு அருகிலுள்ள ஒரு கிராமமாகும்.  

## இதிகாசத்தில்
"ஒருவன் அடக்கப்பட்ட புலன்கள் மற்றும் ஒழுங்குபடுத்தப்பட்ட உணவுகளுடன் துவாராவதிக்கு செல்ல வேண்டும். அங்கு பிண்டாரகா என்று அழைக்கப்படும் புனித தலத்தில் நீராட வேண்டும். அதன் மூலம் தங்கத்தின் பலனை மிகுதியாகப் பெறலாம்" என மகாபாரதத்தில் (3.82) குறிப்பிடப்பட்டுள்ளது. *அனுசாசனபர்வதம்* (25.57) பிண்டாரகாவை ஒரு புனிதத் தலமாகக் குறிப்பிடுகிறது.  

மகாபாரதத்தின் உஜ்யந்த பர்வத்தில் "உஜ்ஜயந்தபர்வதம் என்ற மலை சௌராட்டிரா பிரதேசத்தில் பிண்டாரகா கோயிலுக்கு அருகில் அமைந்துள்ளது" என குறிப்பிடப்பட்டுள்ளது. மகாபாரதத்தின் வனபர்வம் அத்தியாயம் 21ன் படி இந்த மலைக்கு மாய சக்திகள் இருப்பதாக கூறப்படுகிறது. துவாரகையின் யாதவ மோதலின் முடிவில் கோயில் கடலில் மூழ்கியது.  

### தொல்லியல்

பழைய கற்காலத்தின் எச்சங்களால் இந்த இடம் நிறைந்துள்ளது. ஒரு அகழ்வாராய்ச்சியில் சிவப்பு பளபளப்பான பொருட்கள் மற்றும் அம்ப்போரா துண்டுகள் கண்டுபிடிக்கப்பட்டன. இது மத்தியதரைக் கடலுடன் கடல் இணைப்புடன் ஒரு ஆரம்ப குடியேற்றத்தை பரிந்துரைத்தது. 8 ஆம் நூற்றாண்டின் முற்பகுதியில் இத்தலம் புனித யாத்திரை தலமாக இருந்தது.  

கிராமத்திற்கு அருகில் 7 முதல் 10 ஆம் நூற்றாண்டைச் சேர்ந்த ஐந்து கோயில்களும்,ஒரு மண்டபமும் உள்ளது. அவை பாதுகாக்கப்பட்ட நினைவுச் சின்னங்களாகும்.  

கோவாவின் தேசிய கடலியல் நிறுவனம் பிண்டாரா கடற்கரையில் நீரில் மூழ்கிய கோவில் வளாகத்தை கண்டுபிடித்தது. வடமேற்கு சௌராட்டிராவில் கடலோர ஆய்வுகளில் தற்போது அலை மண்டலத்தில் உள்ள ஒரு கோவில் வளாகத்தின் எச்சங்கள் கண்டறியப்பட்டன.
# குன்வர் திர்

**குன்வர் திர் சிங்** (*Kunwar Dhir Singh*) ஒரு உஜ்ஜெனிய பர்மர் குலத்தைச் சேர்ந்த இராஜபுத்ர தலைவரும், 17 ஆம் நூற்றாண்டில் பீகாரில் முகலாயபேரரசிற்கு எதிராக போராடிய கிளர்ச்சியாளரும் ஆவார். இவர் போஜ்பூர் மாவட்டத்திலுள்ள பிரு பர்கானாவைச் சேர்ந்த பிக்ரம் ஷாஹியின் மகனாவார்.  
## முகலாயர்களுக்கு எதிரான கிளர்ச்சி
இவர் ருத்ர சிங் என்று அழைக்கப்படும் அண்டை நாட்டுத் தலைவருடன் சேர்ந்து கொண்டு தனது அண்டைப் பகுதிகளை தன்னுடன் இணைத்துக் கொண்டார். மேலும் அவர்களின் தெகாரி மற்றும் போஜ்பூரைச் சுற்றியுள்ள பகுதிகளில் பலமுறை முற்றுகைகளை நடத்தினார். இவர்களின் பலத்தை உணர்ந்த பீகாரின் சுபேதார், சஃபி கான், இவர்களது கூட்டணியை உடைக்க நினைத்தார். இவர் ருத்ரா சிங்கை அணுகி, தனது கிளர்ச்சிக்காக மன்னிப்புக் கேட்டு முகலாய அதிகாரிகளுக்கு கணிசமான தொகையை செலுத்தும் வரை அவர் முன்பு வைத்திருந்த பதவி மற்றும் பட்டம் மீட்டமைக்கப்படும் என்று உறுதியளித்தார். இதற்கு ஒப்புக்கொண்ட ருத்ர சிங் குன்வர் திருக்கு துரோகம் செய்தார். பிந்தையவர் தலைமறைவாகிவிட்டார்.  

குன்வர் திர் மற்றும் இவரது படைகள் இறுதியில் 1682 இல் மீண்டும் மேற்கு சம்பாரண் மாவட்டத்தில் சில கிராமங்களைக் கைப்பற்றினர். ருத்ர சிங் முகலாயர்களுக்காக இழந்த பிரதேசத்தை மீண்டும் கைப்பற்றுமாறு சுபேதாரால் கட்டளையிடப்பட்டார். மேலும் அவர் பலமான படையுடன் சம்பாரணுக்கு அணிவகுத்து குன்வரை தோற்கடித்தார். இருப்பினும், குன்வர் திர் 1683 இல் மீண்டும் ருத்ர சிங் மற்றும் அகிதத் கான் ஆகியோரின் கூட்டுப் படைகளைத் தோற்கடித்தார். இந்த வெற்றியால் உற்சாகமடைந்த குன்வர் திர், பௌஜ்தார் அகிதாத் கான் கட்டுப்பாட்டில் இருந்த அர்ராவைத் தாக்குவதற்கான முயற்சிகளை மேற்கொண்டார். இதை அறிந்த முகலாயர்கள், அகிதத் கானுக்கு சாத்தியமான அனைத்து உதவிகளையும் செய்ய ஒரு படை அனுப்பினர். இதை உணர்ந்த குன்வர் திர் கோரக்பூருக்கு தப்பி ஓடி பர்ஹாஜில் ஒரு புதிய கோட்டையை நிறுவினார். 1685 இல் மீண்டும் ஏகாதிபத்திய பிரதேசங்களில் கொள்ளையடிக்கத் தொடங்கினார்.  

## இறப்பு
குன்வர் திர் இறுதியில் 1712 இல் இறந்தார், ஆனால் அவரது மகன் சுதிஸ்ட் நாராயண் தனது கிளர்ச்சியைத் தொடர்ந்தார்.
# அகாடியா, குசராத்

**அகடியா** அல்லது **அங்கடியா** (*(Akadia*or *Ankadia)*என்பது சவுராட்டிரா தீவகத்தில் உள்ள ஓர் ஊராகும். இது முன்னாள் ராஜ்புத்திர குட்டி சமத்தானமாகும்.  

## ஊர்
அகடியா (அல்லது **அங்கடியா**) என்பது மேற்கு இந்தியாவின் குசராத்தின் அம்ரேலி மாவட்டத்தின் அம்ரேலி வட்டத்தில் அமைந்துள்ளது. இது பாப்ராவிலிருந்து வடகிழக்கே இருபது மைல் தொலைவிலும் , கேரி ஆற்றின் வடக்குக் கரையில் பத்லியாவிலிருந்து வடக்கே நான்கு மைல் தொலைவிலும் அமைந்துள்ளது.  

## வரலாறு.
கோகல்வார் பிராந்தில் உள்ள சமத்தானம் சவ்தா ராஜ்புத்திரத் தலைவர்களால் ஆளப்பட்டது. பிரித்தானிய ஆட்சியின் போது இது கிழக்கு கத்தியவார்குடியேற்ற முகமையின் பொறுப்பில் இருந்தது.  

1901இல் 102 மக்கள் தொகை கொண்ட ஒரே கிராமத்தை மட்டுமே உள்ளடக்கிய இது, 1,250 ரூபாய் மாநில வருவாயை ஈட்டியது (1803 - 044).  

இது பிரித்தானியர் காலத்தில் பாப்ரா தானாவின் கீழ் ஒரு தனி கப்பம் செலுத்தும் மாநிலமாக இருந்தது. ஆளும் கராசியர்கள் சவ்தா ராஜபுத்திரர்கள் ஆவர் , சவுராட்டிராவில் இது மட்டுமே விடுதலையான சவ்தா ஆட்சியாக இருந்தது.
# பெற்றோர்-ஆசிரியர் கூட்டம்

**பெற்றோர்-ஆசிரியர் கூட்டம்** (Parent–teacher conference) என்பது பள்ளியில் குழந்தையின் முன்னேற்றத்தைப் பற்றி விவாதிக்கவும், கல்வி அல்லது நடத்தைப் பிரச்சினைக்களுக்காகன தீர்வுகளைக் கண்டறியவும் மாணவர்களின் பெற்றோர் மற்றும் ஆசிரியர்களுக்கு நடைபெறும் இடையே ஒரு சிறிய கூட்டம் ஆகும். இது பெற்றோர்-ஆசிரியர் மாநாடு, பெற்றோர்-ஆசிரியர் நேர்காணல், பெற்றோர்-ஆசிரியர் இரவு, பெற்றோர் மாலை அல்லது பெற்றோர் ஆசிரியர் சந்திப்பு எனவும் அழைக்கப்படுகிறது. அறிக்கை அட்டைகள் மூலம் தனிப்பட்ட பாடங்களில் மாணவர்களின் குறிப்பிட்ட பலம் மற்றும் பலவீனங்களில் கவனம் செலுத்துவதன் மூலமும், பாடங்களுக்கு இடையேயான திறன்களின் அளவைப் பொதுமைப்படுத்துவதன் மூலமும் மூலம் தெரிவிக்கப்படும் தகவல்கள் இந்தக் கூட்டத்திற்குத் துணைபுரிகிறது.  

பெரும்பாலான கூட்டங்கள் மாணவர்கள் இல்லாமல் நடைபெறுகின்றன, அந்தச் சமயத்தில் மாணவர்களின் முன்னேற்றம் குறித்து விவாதிக்கப்படுகிறது, கூட்டங்கள் பொதுவாக ஆசிரியர்களால் வழிநடத்தப்படுகின்றன, பெற்றோர்கள் பரவலாக ஆசிரியர்களின் கருத்துக்களைக் கேட்பதாக இந்தக் கூட்டம் அமைகிறது.  

## வகைகள்
ஒரு நாடு, பள்ளி மாவட்டம் மற்றும் தனிப்பட்ட பள்ளி ஆகியவற்றைப் பொறுத்து, பெற்றோர்-ஆசிரியர் கூட்டங்கள் பல்வேறு வடிவங்களில் உள்ளன.  

### பயன்முறை
பிற கூட்டங்களைப் போலவே, பெற்றோர்-ஆசிரியர் கூட்டங்களும் ஓரிடத்தில் சந்திக்கும் நிகழ்வாகவோ அல்லது தொலைபேசி அல்லது மைக்ரோசாஃப்ட் டீம்கள், ஜூம் அல்லது கூகுள் போன்ற நிகழ்பட கலந்துரையாடல் மூலம் நடத்தப்படும் மின்னணு சந்திப்பாகவோ அமையலாம்.இந்த நேர்காணல்கள் பொதுவாக ஐந்து முதல் பதினைந்து நிமிடங்கள் வரை இருக்கும்.  

## மேலும் பார்க்கவும்
- கல்விசார் மதிப்பீடு
# செருமேனியம் இருசெலீனைடு



**செருமேனியம் இருசெலீனைடு** (*Germanium diselenide*) என்பது GeSe<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். செருமேனியமும் செலீனியமும் சேர்ந்து இச்சேர்மம் உருவாகிறது.  
## தயாரிப்பு
செருமேனியம் மற்றும் செலீனியம் ஆகிய தனிமங்கள் விகிதவியல் அளவுகளில் எடுத்துக் கொள்ளப்பட்டு வினைபுரியச் செய்வதன் மூலம் அல்லது செருமேனியம் டெட்ராகுளோரைடை ஐதரசன் செலீனைடுடன் சேர்த்து வினைபுரியச் செய்வதன் மூலம் செருமேனியம் இருசெலீனைடு தயாரிக்கப்படுகிறது.:  

:  
செருமேனியம் இருசெலீனைடு ஈயசெலீனியம் மற்றும் காலியம்(III) செலீனைடு ஆகியவற்றுடன் உயர் வெப்பநிலையில் வினைபுரிந்து PbGa2GeSe6 சேர்மத்தைக் கொடுக்கிறது
# பம்மன்



**பம்மன்** ( ; 28 பிப்ரவரி 1920 - 3 ஜூன் 2007) என்றழைக்கப்படும் **ஆர். பரமேஸ்வர மேனன், இந்தியா**வின் கேரளாவில் உள்ள கொல்லத்தை சேர்ந்த மலையாள நாவலாசிரியரும் எழுத்தாளருமாவார்.  

மனித மனங்களின் சிற்றின்ப ஆசைகளைப் பற்றிய வேட்கையுடன் போராடும் படங்களைக் கொண்ட அவரது நாவல்களுக்காக மிகவும் பிரபலமான இவர், பல மலையாள படங்களுக்கும் வசனம் எழுதியுள்ளார். *சட்டக்காரி* மற்றும் *அடிமைகள்* உட்பட அவரது சில நாவல்கள் திரைப்படங்களாக எடுக்கப்பட்டன. அவர் இரண்டு முறை கேரள மாநில திரைப்பட விருதையும் வென்றுள்ளார். மேற்கு இரயில்வேயில் துணை தலைமை பொறியாளராக பணியாற்றி ஓய்வு பெற்ற இவர், தனது பணிக்காலத்தில் பெரும்பாலும் மும்பை மாநகரத்தில் கழித்துள்ளார்.  

## படைப்புகள்
அவரது படைப்புகள் கீழே பட்டியலிடப்பட்டுள்ளது  

- *பிராந்து*
- *சட்டகாரி*
- *அடிமகள்*
- *மிஸ்ஸி*
- *தம்புராட்டி*
- *அம்மிணி அம்மாவன்*
- *நேரிப்போடு*
- *ஒரும்பத்தவள்*
- *அப்பு*
- *வசலன்*
- *சமரம்*
- *சக்ரவதம்*
- *தேவகாந்தாரி*
- *கற்பூரத்துளசியுதே மனம்*
- *சதுரங்கம்*
- *பாபமோக்ஷம்*
- *கர்மயோகி*
- *அஷ்டமத்தில் சனி*
- *பூச்சக்கண்ணுள்ள பெண்ணுங்கள்*
- *ஒடுக்கம்*
- *வாழி பிழைச்சவர்*
- *பஞ்சவடியிலே கந்தர்வம்*
- *சகோதரி*
- *நிர்பாக்யஜாதகம்*
- *திரணோட்டம்*
- *குட்டசம்மதம்*
- *எழுநல்லது-கதைகள்*
- ஒருபிடி நிழல்கள்
# என்டே தங்கம் (சிறுகதை)

மலையாள எழுத்தாளரும், தமிழ் இலக்கிய உலகில் பரவலாக அறியப்பட்டவருமான வைக்கம் முஹம்மது பஷீர் அவர்களால் முதன்முதலாக எழுதி வெளியிடப்பட்டது இந்த " **என் தங்கம்** " (என் செல்லம்) என்ற சிறுகதை. 1937 ஆம் ஆண்டில் இந்த கதை *ஜெயகேசரி* என்ற பத்திரிகையில் வெளியிடப்பட்டது. தற்போது இந்த பத்திரிக்கை பதிப்பில் இல்லை. பின்னர் அது " **தங்கம்** " என்ற பெயரில் **விசப்பு** ( *பசி*, 1954, தற்போதைய புத்தகங்கள்) கதைத் தொகுப்பில் வெளியிடப்பட்டது. மலையாள காதல் புனைகதைகளில் இக்கதை ஒரு தனி பாணியைக்கொண்டதாகும். மேலும் இதன் கதாநாயகி ஒரு இருண்மையான பாதிரப்படைப்பைக் கொண்டிருந்தது குறிப்பிடத்தக்கதாகும்.  

## பின்னணி
அஜ்மீர், பெஷாவர், காஷ்மீர் மற்றும் கல்கத்தா போன்ற நகரங்களில் பல்வேறு தரக்குறைவான வேலைகளைச் செய்துவிட்டு, 1930களின் நடுப்பகுதியில் பஷீர் எர்ணாகுளத்திற்குத் திரும்பினார். அங்கு ஹோட்டல்களில் பாத்திரங்களைக் கழுவுதல் போன்ற பல்வேறு வேலைகளில் சேர்ந்து தனது வாழ்க்கைப்பயணத்தை தொடர்ந்துள்ளார். மேலும் அங்கே அவர் கேரளாவில் ஒரு விளையாட்டுப் பொருட்களின் ஏஜென்சியை நடத்திவரும் சியால்கோட்டைச் சேர்ந்த ஒரு விளையாட்டுப் பொருட்களின் உற்பத்தியாளரைச் சந்தித்து, தனது தந்தையின் வணிகம் திவாலானதையும், குடும்பம் ஏழ்மையடைந்ததையும் கண்டு வீடு திரும்பி, எர்ணாகுளத்தில் உள்ள சியால்காட் ஸ்போர்ட்ஸ் நிறுவனத்தில் ஏஜெண்டாக பணியாற்றத் தொடங்கினார். ஆனால் இயற்கையோ அவரை மேலும் போராட்டத்தை சந்திக்க ஒரு சைக்கிள் விபத்து மூலம் அவரை தற்காலிகமாக செயலிழக்கச் செய்தபோது அந்த வேலையையும் இழந்தார். குணமடைந்ததும், மீண்டும் அவர் வேலைகளுக்கான முடிவில்லாத வேட்டையை தொடங்கிய சமயத்தில் தான் *ஜெயகேசரி* பத்திரிகையின் அலுவலகத்திற்குள் நுழைந்தார், அந்த பத்திரிகையின் ஆசிரியர் தான், அங்குள்ள மற்ற வேலைகளையும் செய்யும் வேலையாளாகவும் இருந்துள்ளார், அதனால் வேலை எதுவும் இல்லை எனவும் மாறாக, அவரது பத்திரிகையில் கதைகள் எழுதினால் அதற்கு தொகை வழங்குவதாகவும் கூறியுள்ளார். இவ்வாறுதான்  பஷீர் ஜெயகேசரிக்கு கதைகள் எழுதி, வருமானமீட்ட தொடங்கியுள்ளார். அதே பத்திரிகையில் தான் தான் 1937 ஆம் ஆண்டு "என் தங்கம்" (என் செல்லம்) என்ற அவரது முதல் சிறுகதை வெளியானது.
# சக்கரியா தாமஸ்


**சக்கரியா தாமஸ்** (31 மார்ச் 1943 - 18 மார்ச் 2021) இந்தியாவின் கேரளா மாநிலத்தைச் சேர்ந்த ஒரு அரசியல்வாதியாவார்.  கேரள காங்கிரஸின் மூத்த தலைவராணா இவர், பிரிக்கப்படாத கேரள காங்கிரஸின் பொதுச் செயலாளராகவும், துணைத் தலைவராகவும் பணியாற்றியுள்ளார். 1977-1984 ஆண்டுகளில் கேரளாவின் கோட்டயத்திலிருந்து மக்களவையின் உறுப்பினராகவும் தேர்ந்தெடுக்கப்பட்டு பொதுச்சேவை புரிந்துள்ளார்.. அவர் ஆம் ஆண்டு முதல் கேரள காங்கிரஸ் (சக்கரியா தாமஸ்) என்ற பிரிவு குழுவின் தலைவராக இருந்துள்ளார்.  

## வரலாறு
சக்கரியா தாமஸ், கேரள காங்கிரஸின் பல பிரிவுகளில் ஒன்றான, கேரள காங்கிரஸின் (சக்கரியா தாமஸ்) தலைவராக இருந்து, கொத்தமங்கலம், கடுதுருத்தி ஆகிய தொகுதிகளில் போட்டியிட்டுள்ளார். மேலும் இவர் இந்தியாவின் 6வது மற்றும் 7வது மக்களவையில் உறுப்பினராக இருந்து கேரளாவின் கோட்டயம் தொகுதியை 1977 முதல் 1984 வரை பதவியில் இருந்து பிரதிநிதித்துவப்படுத்தியுள்ளார். கொரோனா நோயில்  இருந்து மீண்டாலும், அதைத் தொடர்ந்த கல்லீரல் மற்றும் சுவாச மண்டலம் பிரச்சனைகள் காரணமாக அவைகள் பாதிக்கப்பட்டு நிமோனியா ஏற்பட்டதைத் தொடர்ந்து அவர் 18 மார்ச் 2021 அன்று கொச்சியில் இறந்தார்.  

## தனிப்பட்ட வாழ்க்கை
கேடி சக்கரியா மற்றும் அச்சம்மா ஆகியோரின் மகனான, சக்கரியா தாமசுக்கு, லலிதா என்ற மனைவியும் நிர்மலா, அனிதா, லதா ஆகிய மூன்று மகள்களும், சகரியா என்ற மகனும் உள்ளனர். இவர் திருவிதாங்கூர் சுகர்ஸ் மற்றும் கேரள மாநில தொழில்துறை மற்றும் நிறுவனங்களின் தலைவராகவும் பணியாற்றியுள்ளார்.
# விவேக் ரகுநாத் பண்டிட்

**பாவ்**  என்றழைக்கப்படும் **விவேக் ரகுநாத் பண்டிட்** இந்தியா<nowiki/>வைச் சேர்ந்த  சமூக சேவகர் ஆவார். மும்பை<nowiki/>யில் தனது கல்வியை முடித்த இவர், அங்கிருந்து வெளியேறி தனது மனைவி வித்யுலதாவுடன் மகாராஷ்டிராவின் கிராமப்புறங்களுக்குச் சென்று ஏழை மக்களுக்கு உதவும் வகையில் வளர்ச்சிப் பணிகளைத் தொடங்கினார். 1982 ஆம் ஆண்டுகளில், இவரது சமூக சேவைகளின் ஆரம்ப கட்டத்தில் வசாயில் உள்ள தாஹிசார் கிராமத்தைச் சேர்ந்த மக்களுக்காக  **ஷ்ரமஜீவி சங்கதனா** என்ற அமைப்பை நிறுவி அதன்மூலம் பல்வேறு கொத்தடிமை தொழிலாளர்களை விடுவித்துள்ளார். இத்தகைய சிறந்த பணிக்காக இவருக்கு 1999 ஆம் ஆண்டில் சர்வதேச அடிமை எதிர்ப்பு விருது வழங்கப்பட்டுள்ளது.  

2009 ஆம் ஆண்டு மகாராட்டிர சட்டமன்றத் தேர்தலில் சிவசேனாவின் ஆதரவுடன் சுயேச்சையாக மகாராஷ்டிர மாநிலத்தின் வசாய் தொகுதியில் போட்டியிட்டு வென்று,  அங்கிருந்து மகாராஷ்டிர சட்டப் பேரவைக்கு தேர்ந்தெடுக்கப்பட்டுள்ளார். சிவ சேனா<nowiki/>வின் ஆட்சிக்காலத்தில் அம்மாநில அளவிலான பழங்குடியினர் பகுதி ஆய்வுக் குழுவின் தலைவராக, மகாராஷ்டிரா அரசின் மாநில அமைச்சர் அந்தஸ்துடன் பணியாற்றியுள்ளார்.
# இலாலாதேந்து பித்யாதர் மொகப்பத்ரா


**இலாலாதேந்து பித்யாதர் மொகப்பத்ரா** (*Lalatendu Bidyadhar Mohapatra*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1995, 2000 மற்றும் 2004 ஆம் ஆண்டுகளில் பிரம்மகிரியில் போட்டியிட்டு இவர் ஒடிசா சட்டமன்றத்திற்கு தேர்ந்தெடுக்கப்பட்டார்.  

பித்யாதர் மொகப்பத்ரா பக்சி இயகபந்து பித்யாதார் கல்லூரியில் வரலாறு மற்றும் அரசியல் அறிவியலில் பட்டப்படிப்பை முடித்தார். 2004 முதல் 2009 ஆம் ஆண்டு ஒரிசா பிரதேச காங்கிரசு ஆலோசனைக் குழுவின் துணைத் தலைவராக இருந்தார்.  

இலாலாதேந்து பித்யாதர் மொகப்பத்ரா 2016 ஆம் ஆண்டு நவம்பர் மாதம் 6 ஆம் தேதியன்று மூளை பக்கவாதம் மற்றும் பல உறுப்பு செயலிழப்பு காரணமாக இறந்தார்.  
Lalatendu Bidyadhar Mohapatra died on 6 November 2016 due to brain stroke and multiple organ failure.
# கம்பகா தொடருந்து நிலையம்



**கம்பகா தொடருந்து நிலையம்** என்பது இலங்கையின் மேற்கு நகரமான கம்பகாவில் உள்ள ஒரு தொடருந்து நிலையம் ஆகும். இந்த நிலையம் இலங்கை தொடருந்து போக்குவரத்து சேவையால் பராமரிக்கப்படுகிறது, இது அரசால் நடத்தப்படும் தொடருந்து நிலையம் ஆகும்.  

## அமைவிடம்
கம்பகா தொடருந்து நிலையம் கம்பகாவின் மையத்தில் அமைந்துள்ளது. இது ஹெனரத்கொட தாவரவியல் பூங்காவிற்கு அருகில் அமைந்துள்ளது. பண்டாரநாயக்க பன்னாட்டு வானூர்தி நிலையம் மற்றும் கொழும்பு கோட்டை தொடருந்து நிலையம் ஆகியவை கம்பகா தொடருந்து நிலையத்திலிருந்து முறையே 15 மற்றும் 28 கிலோமீட்டர் தொலைவில் உள்ளன. இது சராசரி கடல் மட்டத்திலிருந்து 10.97 மீ உயரத்தில் கொழும்பு கோட்டை ரயில் நிலையத்திலிருந்து பிரதான பாதையில் 15 ஆவது நிலையமாகும்.  

இந்தத் தொடருந்து நிலையத்தில் மூன்று நடைமேடைகள் உள்ளன. ஒரு பக்க வழியும் இரண்டு ஊடறு வளைவுப் பாதைகளும் உள்ளன. இது பயணிகள் தொடருந்து முனையமாக வடிவமைக்கப்பட்டுள்ளது.  

## வரலாறு

1864 ஆம் ஆண்டில், பிரித்தானிய குடியேற்றவாசிகள் மலைநாட்டிலிருந்து கொழும்புக்கு தேநீர் மற்றும் காப்பி கொண்டு செல்வதற்கு வசதியாக *ஹெனரத்கொட ரயில் நிலையமாக* இந்த நிலையத்தை நிர்மாணித்தனர். 1926 இல், இந்த நிலையம் இரட்டைத் தொடருந்துப் பாதையுடன் மேம்படுத்தப்பட்டு நாட்டின் முக்கிய தொடருந்து நிலையமாக மாறியது.  

பின்னர், பழைய நிலையம் கைவிடப்பட்டு *கம்பகா தொடருந்து நிலையம்* என்ற பெயருடன் தற்போதைய இடத்திற்கு மாற்றப்பட்டது. ஆனால் தற்போதைய நிலையத்திலிருந்து சுமார் 100 மீ தொலைவில் உள்ள பாதையில் பழைய ஹெனரத்கொட நிலையம் இன்னும் காணப்படுகிறது. தற்போது இந்த பழைய ஹெனரத்கொட தொடருந்து நிலையக் கட்டடம் தொல்பொருள் திணைக்களத்தின் கம்பகா பிராந்திய காரியாலயமாக செயற்பட்டு வருகின்றது.  

## வழித்தடம்

## மேலும் பார்க்க

- இலங்கையில் உள்ள தொடருந்து நிலையங்களின் பட்டியல்
- வழித்தடம் வாரியாக இலங்கையில் உள்ள தொடருந்து நிலையங்களின் பட்டியல்
- இலங்கை தொடருந்து போக்குவரத்து
# முகுல் சந்திர கோசுவாமி


**முகுல் சந்திர கோசுவாமி** (*Mukul Chandra Goswami*) என்பவர் இந்தியச் சமூக சேவகர் மற்றும் *ஆஷாதீப்பின்* நிறுவனர் ஆவார். ஆஷா தீப் மனநலம் பாதிக்கப்பட்டவர்களுக்கான இல்லங்களை நடத்துகிறது. வயதானவர்கள் மற்றும் மன நோயாளிகளின் மறுவாழ்வுக்காகச் செயல்படுகிறது. வங்கியாளராக கோசுவாமி, தனது வேலையை விட்டுவிட்டு, 1996ஆம் ஆண்டு தனது வீட்டில் ஆஷா தீப் அமைப்பை நிறுவினார். ஆனால், பல ஆண்டுகளாக, *ரோஷ்மி*, மனநலம் குன்றியவர்களுக்கான இல்லம், *நவ்சேத்னா*, திட்டம் மனநோயாளிகளின் மறுவாழ்வு, *பிரசாந்திலோய்*, முதியோருக்கான பகல் நேரப் பராமரிப்பு மையம் மற்றும் வெளிப்புற மருத்துவமனை நடத்தி வந்தார். 2014ஆம் ஆண்டில் நாட்டின் நான்காவது உயரிய இந்தியக் குடிமகன் விருதான பத்மசிறீ விருதினை இந்திய அரசு<nowiki/>இவருக்கு வழங்கியது.
# பதுளை தொடருந்து நிலையம்



**பதுளை தொடருந்து நிலையம்** இலங்கையின் ஊவா மாகாணத்தின் தலைநகரான பதுளையில் அமைந்துள்ள ஒரு தொடருந்து நிலையம் ஆகும். இது முதன்மை வழித்தடத்தின் கடைசி நிலையமாகும். கொழும்பிலிருந்து தொலைவில் அமைந்துள்ள இந்நிலையம் சராசரி கடல் மட்டத்திற்கு மேல் இல் அமைந்துள்ளது. பதுளை நகர மத்தியிலிருந்து சுமார் தூரத்திலுள்ளது. முதன்மை வழித்தடத்தில் இயங்கும் பொடி மெனிகே மற்றும் உடரட்ட மெனிகே விரைவு தொடருந்து வண்டிகள் உட்பட பல தொடருந்துகள் இந்த நிலையத்தில் முடிவடைகின்றன.  

நானுஓயாவிலிருந்து பதுளை வரையிலான பாதையின் கட்டுமானம் 1924 இல் நிறைவடைந்தது. பயணிகள் போக்குவரத்து 1924 ஆம் ஆண்டு பெப்ரவரி 5 ஆம் திகதி ஆரம்பிக்கப்பட்டது. இருப்பினும் நிலையம் உத்தியோகபூர்வமாக ஏப்ரல் 5, 1924 வரை திறக்கப்படவில்லை. மலையக தொடருந்துப் பாதையின் கடைசி நிலையம் இதுவாகும். மேலும் இந்த நிலையம் தொடருந்து இயந்திரத்தைத் திருப்பக்கூடிய திருப்பு மேசை ஒன்றைக் கொண்டுள்ளது. இந்த நிலையத்தில் தொடருந்து நிலைய அதிபர், சிறு பணியாளர்கள், உதவி ஊழியர்கள் என சுமார் 100 பேர் பணிபுரிகின்றனர். இந்த நிலையம் மலையகத் தொடருந்துப் பாதையின் மிக அழகான நிலையங்களில் ஒன்றாகும்.  

## வழித்தடம்
# மீனாட்சி பானர்ஜி



**மீனாட்சி பானர்ஜி** (*Meenakshi Banerjee*) என்பர் ஓர் இந்திய நீலப்பச்சைப்பாசியில் ஆய்வு மேற்கொண்ட அறிவியலாளர் ஆவார். இவர் டெக்சாசுன் ஹூஸ்டனில் உள்ள ரைஸ் பல்கலைக்கழகத்தில் பயன்பாட்டு அல்கா ஆராய்ச்சி மையத்தின் தலைவர் ஆவார். இவர் போபாலில் உள்ள பர்கத்துல்லா பல்கலைக்கழகத்தின் உயிரியல் துறையின் முன்னாள் தலைவர் ஆவார்.  

## கல்வி
பானர்ஜி தனது பள்ளிப்படிப்பை ஆசான்சோலில் உள்ள ஐரிஷ் கன்னிமாடப் பள்ளியில் முடித்தார். பின்னர் ராஞ்சி பல்கலைக்கழகத்தின் நிர்மலா கல்லூரியில் அறிவியல் பயின்றார். இவர் இளநிலை தாவரவியல் பயில பனாரசு இந்து பல்கலைக்கழகத்தில் சேர்ந்தார். இந்த பாடத்தில் இவருக்கு இருந்த ஆர்வம் காரணமாக தாவரவியலில் முதுநிலைப் பட்டம் பயில வழிவகுத்தது. இக்கல்வியின் போது நீலப்பச்சைபாசியில் ஆர்வத்தை வளர்த்துக் கொண்டார்.  

## பணி
பானர்ஜி 1989-ல் பர்கத்துல்லா பல்கலைக்கழகத்தில் விரிவுரையாளராகச் சேர்ந்தார். இவர் 1997-ல் இணைப்பேராசிரியராகவும், 2005-ல் பேராசிரியராகவும் ஆனார். பல்கலைக்கழகத்தில் உயிரியல் துறையின் தலைவராகச் செயல்பட்டார்.  

## விருது
பானர்ஜி 2010ஆம் ஆண்டிற்கான முனைவர் கே. என். கட்ஜு மாநில அளவிலான அறிவியல் விருதைப் பெற்றார். பானர்ஜி தேசிய அறிவியல் அகாதமியின் வாழ்நாள் உறுப்பினராக உள்ளார்.  

## ஆய்வு
இவரது தற்போதைய ஆய்வுகள் பாசி உயிர் உரங்களில் அரிய வகை மருத்துவத் தாவரங்களைப் பரப்புவதற்கான ஆராய்ச்சி ஆகும். வாழ்வின் எல்லையில் வாழும் குளிர் மற்றும் வெப்பமான பாலைவனங்கள் உட்பட பல்வேறு வாழ்விடங்களிலிருந்து நீலப்பச்சைப்பாசி குறித்த ஆய்வினை மேற்கொண்டு வருகிறார்.
# புரோப்பாசெருமேனியம்



**புரோப்பாசெருமேனியம்** (*Propagermanium*) என்பது (HOOCCH<sub>2</sub>CH<sub>2</sub>Ge)<sub>2</sub>O<sub>3</sub>)<sub>*n*</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவுலோகவேதியியல் சேர்மமாகும். பிசு(2-கார்பாக்சியெத்தில்செருமேனியம்) செசுகியூவாக்சைடு மற்றும் 2-கார்பாக்சியெத்தில்செருமாசெசுகியூவாக்சேன் என்ற பெயர்களாலும் இச்சேர்மம் அறியப்படுகிறது. ஒரு மாற்று மருந்தாக புரோபாசெருமேனியம் விற்பனை செய்யப்படுகிறது.  

இச்சேர்மம் முதன்முதலில் 1967 ஆம் ஆண்டில் சப்பான் நாட்டில் உள்ள அசாய் செருமேனியம் ஆராய்ச்சி நிறுவனத்தில் கண்டறியப்பட்டது. இது நீரில் கரையக்கூடிய கரிமசெருமேனியச் சேர்மமாகும். ஆரோக்கியமான உணவு வகைகளில் இது மூலப்பொருளாகப் பயன்படுத்தப்படுகிறது. எலிகளுடனான ஆய்வுகளில் இந்த சேர்மம் குறைந்த நச்சுத்தன்மையைக் காட்டுகிறது
# வேளாண் இயற்பியல்

வேளாண் இயற்பியல் என்பது வேளாண் அறிவியல், இயற்பியலின் இடைமுகமாகும். இப்புலம் வேளாண் இயற்பியலில் சிக்கல்க்கலைத் தீர்க்க துல்லியமான அறிவியலின் முன்னேற்றங்களைப் பயன்படுத்துவது வேளாண் பயிர்களின் செயலாக்கத்தில் நிகழும் விளைபொருட்கள், செயல்முறைகளைப் பற்றிய ஆய்வை உள்ளடக்கியது. இது குறிப்பாக சுற்றுச்சூழல் ந்லம், வேளாண்பொருட்களின் தரம், உணவுப் பெருக்கம் ஆகியவற்றுக்கு முதன்மை அளிக்கிறது.  

வேளாண் இயற்பியல் உயிரியற்பியலுடன் நெருக்கமாக தொடர்புடையது , ஆனால் தாவரங்களின் இயற்பியல் , விலங்குகள் , மண் ஆகியவற்றுடனும் வேளா<nowiki/>ண் நடவடிக்கைகள், பல்லுயிர்ப் பெருக்கம் ஆகியவற்றில் ஈடுபடும் வளிமண்டலத்துடனும் வரம்புப்படுத்தப்பட்டுள்ளது. ஊட்டச்சத்து அறிவியல், வேளாண் சூழலியல் , வேளாண் தொழில்நுட்பம் , உயிரித் தொழில்நுட்பம் , மரபியல் போன்றவற்றின் அறிவை உள்ளடக்கிய உயிரி வாழிடம், பயோகோனோசிஸின் குறிப்பிட்ட கூறுகளை கணக்கில் எடுத்துக்கொள்ள வேண்டிய கட்டயயத்தில் இது உயிர் இயற்பியலிலிருந்து வேறுபடுகிறது.  

சிக்கலான கள வளாக மண், தாவர, வளிமண்டல அமைப்புகளின் கடந்தகால பட்டறிவு தொடர்பான வேளாண்மையின் தேவைகள் ஒரு புதிய கிளையின் தோற்றத்தின் வேரில் உள்ளன. வேளாண் இயற்பியல் இதைச் செய்முறை இயற்பியலுடன் கையாள்கிறது. இக்கிளைக்கான நோக்கம் மண் அறிவியலில் தொடங்கி (இயற்பியல் முதல் மண் சூழலுக்குள் உள்ள உறவுகளைப் பற்றிய ஆய்வுக்கு மட்டுப்படுத்தப்பட்டது) காலப்போக்கில் வேளான் பயிர்கள், விளைபொருட்களின் பண்புகளை முதலில் உணவாகவும் , அறுவடைக்குப் பிந்தைய மூலப்பொருட்களாகவும் , தரப்பாதுகாப்பு, உணவு அறிவியலில் பயன்பாட்டிற்கான ஊட்டச்சத்துத் துறையிலிருந்து வேறுபட்டதாகக் கருதப்படும் அடையாளமிடல் கவலைகள் ஆகியவற்றில் விரிவடைந்தது.  

வேளாண் இயற்பியல் வளர்ச்சியில் கவனம் செலுத்தும் ஆராய்ச்சி மையங்களில் உலுப்லினில் உள்ள வேளாண் இயற்பியியல் போலந்து அறிவியல் கல்விக்கழகம், புனித பீட்டர்சுஸ்பர்கில் உள்ள வேளாண் இயல் ஆராய்ச்சி நிறுவனம், உருசிய அறிவியல் கல்விக்க்கழகம் ஆகியவை அடங்கும்.
# வவிலாலா கோபாலகிருட்டிணய்யா



**வவிலாலா கோபாலகிருட்டிணய்யா** (*Vavilala Gopalakrishnayya*) 1950 ஆம் ஆண்டு முதல் 1960 ஆம் ஆண்டு வரை சட்டமன்ற உறுப்பினராக இருந்தார். மத ரீதியாக காந்திய தத்துவத்தைப் பின்பற்றினார். இவர் 1906 ஆம் ஆண்டு பிறந்து 2003 ஆம் ஆண்டு ஏப்ரல் மாதம் 29 ஆம் தேதி இறந்தார்.  

## சுயசரிதை
1906 ஆம் ஆண்டு ஆந்திரா மாநிலத்தின் குண்டூர் மாவட்டத்தில் உள்ள சட்டெனப் பள்ளியில் பிறந்த இவர், பத்திரிகையாளராக தனது வாழ்க்கையைத் தொடங்கினார். பிறகு சுதந்திரப் போராட்டத்தில் ஈடுபட்டார். சுதந்திரத்திற்குப் பிறகு, அவர் 1952 ஆம் ஆண்டு சென்னை மாகாண சட்டமன்றத்திற்கும், 1955 ஆம் ஆண்டு ஆந்திர மாநில சட்டமன்றத்திற்கும், 1962 மற்றும் 1967 ஆம் ஆண்டுகளில் ஆந்திரப் பிரதேச சட்டமன்றத்திற்கும் சட்டெனப்பள்ளி தொகுதியிலிருந்து தேர்ந்தெடுக்கப்பட்டார். நான்கு முறையும், இவர் பிரிக்கப்படாத இந்திய பொதுவுடைமை கட்சியின் ஆதரவுடன் சுயேச்சையாக தேர்ந்தெடுக்கப்பட்டார். ஆந்திரப் பிரதேசத்தில் உள்ள கூட்டுறவு இயக்கம் மற்றும் நூலக இயக்கத்துடன் தொடர்புடையவர்.  

இவரது நீண்ட அரசியல் வாழ்க்கையில், வவிலாலா 1950 ஆம் ஆண்டுகளின் நடுப்பகுதியில் ஆந்திர பிரதேசம் அமைப்பதற்கான விசாலந்திரா இயக்கம், குண்டூரில் நடந்த நந்திகொண்டா திட்ட போராட்டம் மற்றும் விவசாயிகள் போராட்டங்கள் உட்பட மாநிலத்தில் கிட்டத்தட்ட அனைத்து முக்கிய போராட்டங்களிலும் பங்கேற்றார். 1990 ஆம் ஆண்டுகளில் ஆந்திர மாநிலத்தில் நடந்த அரக்கு எதிர்ப்பு போராட்டம் மற்றும் பூரண மதுவிலக்கு இயக்கத்திலும் பங்கேற்றார். 1997 ஆம் ஆண்டு இந்திய நாட்டில் தயாரிக்கப்பட்ட வெளிநாட்டு மதுபானங்கள் மீதான தடை தளர்த்தப்படுவதற்கு முன்பு, மாநில அளவிலான முழுத் தடைக்கான அமலாக்கக் குழுவின் தலைவராக இருந்தார்.  

ஆந்திர மாநில அலுவல் மொழி ஆணையத்தின் தலைவராகவும் இருந்தார். ஆந்திரப் பல்கலைக்கழகம் அவருக்கு கலாபிரபூர்ணா விருது வழங்கிக் கௌரவித்தது. மத்திய அரசு இவருக்கு பத்ம பூசன் பட்டத்தையும் வழங்கி கவுரவித்தது.  

## விருதுகள்

- கலாபிரபூர்ணா (கௌரவ டாக்டர் பட்டம்), ஆந்திரா பல்கலைக்கழகம்
- 1992 ஆம் ஆண்டு: பத்ம பூசன், மத்திய அரசு
# பெர் கேசி

**பெர் கேசி** (*Per Hage*) அமெரிக்க நாட்டினைச் சேர்ந்த மானிடவியலாளர் ஆவார். இவர் 1935 ஆம் ஆண்டு அக்டோபர் மாதம் 9 ஆம் தேதி பிறந்தார். 2004 ஆம் ஆண்டு சூலை மாதம் 25 ஆம் தேதி இறந்தார். மானிடவியலுக்கும் கணிதத்துக்கும் உள்ள தொடர்புகளை ஆராய்ந்தனர்.  

## காரியுடன் வெளியிட்ட புத்தகங்கள்
- *மானுடவியலில் கட்டமைப்பு மாதிரிகள்* (1984 ஆம் ஆண்டு)
- *தீவு நெட்வொர்க்குகள்: ஓசியானியாவில் தொடர்பு, உறவினர் மற்றும் வகைப்படுத்தல் கட்டமைப்புகள்* (2007 ஆம் ஆண்டு)
- *ஓசியானியாவில் பரிமாற்றம்: ஒரு வரைபடக் கோட்பாடு பகுப்பாய்வு* (1991 ஆம் ஆண்டு)
# அன்னெட் காமில்டன்



**அன்னெட் காமில்டன்** (*Annette Hamilton*) 1945 ஆம் ஆண்டு பிறந்த ஆத்திரேலிய நாட்டினைச் சேர்ந்த கலாச்சார மானுடவியலாளர் ஆவார். இவர் ஆத்திரேலிய மானுடவியல் சங்கத்தின் மூத்த உறவினர் ஆவார். இவர் இச்சங்கத்தில் பங்கேற்ற பிறகு தெற்கு ஆத்திரேலியா நிபுணத்துவம் பெற்றது. தென்கிழக்கு ஆசியாவில் ஊடகத்தின் காட்சி மற்றும் மானுடவியல் பற்றிய விரிவுரை வெளியிடுவதில் ஒரு முக்கிய பயிற்சியாளராக ஆனார்.
# நீலக் கன்ன பூங்கொத்தி



**நீலக் கன்ன பூங்கொத்தி** (*Blue-cheeked flowerpecker*) அல்லது **செம்மார்பு பூங்கொத்தி** ***(டைகேயம் மாகே-Dicaeum maugei***) என்பது டைகேயிடே குடும்பத்தில் உள்ள ஒரு பறவை சிற்றினம் ஆகும். இது சிறு சுண்டாத் தீவுகளில் (திமோர் தீவு) காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# சுற்றுச்சூழல் மண் அறிவியல்


**சுற்றுச்சூழல் மண் அறிவியல்** என்பது மனிதர்களுக்கும் மட்கோளம், உயிர்க்கோளம் , பாறைக்கோளம் , நீர்க்கோளம், வளிமண்டலத்துக்கும் இடையிலான ஊடாட்டங்களைப் பற்றிய ஆய்வு ஆகும். சுற்றுச்சூழல் மண் அறிவியல் பின்வருவனவற்றை உள்ளடக்கிய புலத்தின் அடிப்படை, பயன்பாட்டுக் கூறுகளை உள்ளடக்கியதாகும். இடைநீரகங்கள், மேற்பரப்பு நீர் தரம் - வடோஸ் மண்டல செயல்பாடுகள், கழிவு வடிகால் களப்புல மதிப்பீடு,ம் செயல்பாடும், கழிவுநீரின் நில தூய்மிப்பு, புயல் நீர், அரிப்புக் கட்டுப்பாடு - உலோகங்களாலும் பூச்சிக்கொல்லிகளாலும் மண் மாசுபடுதல், மண்ணின் மாசுநீக்கம், அழிவநிலங்களை மீட்டெடுப்பது - மண் தரமிறக்கம், ஊட்டச்சத்து மேலாண்மை - மண்<nowiki/>ணிலும் நீரிலும் நச்சுயிரிகள், குச்சியிரிகளின் இயக்கம், உயிரியல் மறுசீராக்கம், தீங்கான மாசுபடுத்திகளை சீரழிக்கக்கூடிய மண் நுண்ணுயிரிகளின் வளர்ச்சிக்கான மூலக்கூறு உயிரியல், மரபணு பொறியியலின் பயன்பாடு, நிலப் பயன்பாடு, புவி வெப்பமடைதல், அமில மழை, மனித உருவாக்க மண் ஆய்வு,. சுற்றுச்சூழல் மண் அறிவியலில் செய்யப்படும் பெரும்பாலான ஆராய்ச்சிகளின் படிமங்கள் ஆகியவற்றைப் பயன்படுத்துவதன் வழியாக உருவாக்கப்படுகின்றன.
# அந்தோணி டி சா


**அந்தோணி (தினோ) டி சா** (*Anthony de Sa*) என்பவர் ஓர் ஓய்வு பெற்ற இந்திய ஆட்சிப் பணி அதிகாரியும் கவி எழுத்தாளரும் ஆவார். தற்போது இவர் தனது சொந்த ஊரான கோவாவில் உள்ளார். இவர் மாபுசா நகர்ப்புற கூட்டுறவு வங்கியின் (MUCB) கலைபலுவலராக நியமிக்கப்பட்டுள்ளார். இவர் 1980ஆம் ஆண்டு இந்திய ஆட்சிப் பணி குழுவைச் சேர்ந்தவர். இவர் புசாவல் நகரத்தில் உள்ள புனித அலோசியஸ் பள்ளியில் கல்வியைப் பயின்றார். இவர் மும்பை பல்கலைக்கழகத்தில் முதுகலை படிப்பில் தங்கப் பதக்கம் வென்றவர் மற்றும் 1976-ல் கல்லூரியின் சிறந்த மாணவருக்கான சுழல் கழக விருதைப் பெற்றவர். இவர் ஆர்வர்டு பல்கலைக்கழகத்தில் மேலும் ஒரு முதுகலைப் பட்டம் பெற்றார்.
# இரண்டாம் உதய் சிங்


**இரண்டாம் உதய் சிங்** (Udai Singh II) (4 ஆகஸ்ட் 1522 - 28 பிப்ரவரி 1572) மேவாரின் ராணாவும் இன்றைய இந்தியாவின் இராஜஸ்தான் மாநிலத்தில் உள்ள உதய்ப்பூர் நகரத்தை நிறுவியவரும் ஆவார். உதய்ப்பூர் இராச்சியத்தின் 12 ஆவது ஆட்சியாளரான இவர் ராணா சங்கா மற்றும் பூந்தியின் இளவரசி இராணி கர்ணாவதியின் நான்காவது மகன்.  

## ஆரம்ப கால வாழ்க்கை
உதய் சிங் ஆகஸ்ட் 1522 இல் சித்தோர்காரில் பிறந்தார். அவரது தந்தை ராணா சங்காவின் மரணத்திற்குப் பிறகு,, இரண்டாம் ரத்தன் சிங் மன்னராக முடிசூட்டப்பட்டார். இரண்டாம் ரத்தன் சிங் 1531 இல் படுகொலை செய்யப்பட்டார். அவருக்குப் பிறகு அவரது சகோதரர் மகாராணா விக்ரமாதித்ய சிங் ஆட்சிக்கு வந்தார். விக்ரமாதித்யாவின் ஆட்சியின் போது, குசராத்தின் முசாபரிட் சுல்தான் பகதூர் ஷா 1535 இல் சித்தூரைக் கைப்பற்றியபோது, உதய் சிங் பாதுகாப்புக்காக பூந்திக்கு அனுப்பப்பட்டார்.  

1544 இல் சேர் சா சூரி மால்தேவை சம்மல் போரில் தோற்கடித்த பிறகு மேவார் மீது படையெடுத்தார். உதய் சிங் மேவாரில் உள்நாட்டுப் போரைச் சமாளித்தார். மேலும், சூர் பேரரசுடன் போரிடுவதற்கான போதுமான படைகள் இல்லாததால் ஷேர்ஷா மேவார் மக்களுக்கு தீங்கு விளைவிப்பதில்லை என்ற நிபந்தனைகளின் பேரில் சேர் சா சூரியிடம் சித்தோர்காரை ஒப்படைத்தார். ஷேர்ஷாவும் முற்றுகை நீடித்தால் அதற்கான பின்விளைவுகள் கடினமாக இருக்கும் என்பதால் நிபந்தனைகளை ஏற்றுக்கொண்டார்.  

உதய் சிங் மற்றும் இவரது குழு சித்தோர்கார் போரினால் அடிக்கடி தாக்கப்படுவதால் மிகவும் பாதிக்கப்படக்கூடியது என்று கருதினர். இதனால் மேவாரின் தலைநகரை பாதுகாப்பான இடத்திற்கு மாற்ற திட்டமிட்டனர். 1559 ஆம் ஆண்டில் மேவாரின் கிர்வா பகுதியில் பணிகள் தொடங்கப்பட்டன. அதே ஆண்டில் விவசாயத்தை ஊக்குவிக்க ஏரி ஒன்று உருவாக்கப்பட்டது. ஏரி 1562 இல் கட்டி முடிக்கப்பட்டது. மேலும், புதிய தலைநகரம் உதயப்பூர் என்று அழைக்கப்பட்டது. கவிஞர் சியாமல்தாஸின் கூற்றுப்படி, உதய் சிங் போர்க் குழுவை அழைத்தார். பிரபுக்கள் சித்தோர்கரரில் ஒரு காவற்படையை விட்டு மலைகளில் இளவரசர்களுடன் தஞ்சம் புகுமாறு அறிவுறுத்தினர். அக்டோபர் 23, 1567 இல் அக்பர் சித்தூர் அருகே தனது முகாமை அமைத்தார். சித்தோர்காரை இவரது விசுவாசமான தலைவர்களான ராவ் ஜெய்மல் மற்றும் பட்டாவின் கைகளில் ஒப்படைத்துவிட்டுச் சென்றார். உதய் சிங் கோகுண்டாவிற்கு சென்று தங்கினார் (பின்னர் இது இவரது தற்காலிக தலைநகராக மாறியது) அக்பர் 23 பிப்ரவரி 1568 அன்று நான்கு மாத கால முற்றுகைக்குப் பிறகு சித்தோர்கார் அக்பர் வசம் சென்றது. முற்றுகையினால் நகரம் மோசமாக தாக்கப்பட்டது. சித்தோர்காரின் கோட்டை அழிக்கப்பட்டது. மேலும், 25-40,000 பொதுமக்கள் கொல்லப்பட்டனர். சித்தோர்கார் முகலாயர்களிடம் வீழ்ந்ததால், உதய் சிங் பின்னர் தனது தலைநகரை உதய்ப்பூருக்கு மாற்றினார்.  

## இறப்பு
உதய் சிங் 1572 இல் கோகுண்டாவில் இறந்தார். இவரது மரணத்திற்குப் பிறகு, ஜக்மல் அரியணையைக் கைப்பற்ற முயன்றார். ஆனால் மேவார் பிரபுக்கள் ஜக்மலை வெற்றிபெற விடாமல் தடுத்தனர். மேலும், 1 மார்ச் 1572 அன்று மகாராணா பிரதாப் சிங்கை அரியணையில் அமர்த்தினர்.
# புரோமா தாகூர்


**புரோமா தாகூர்** (Proma Tagore) என்பவர் ஒரு கனடிய கவிஞர் மற்றும் பதிப்பாசிரியர் ஆவார், இவர் 2014 ஆம் ஆண்டு நங்கை, நம்பி, ஈரர், திருனர் எழுத்தாளர்களுக்கான டேன் ஓகில்வி பரிசில் தனிச்சிறப்புக்கான கௌரவத்தைப் பெற்றார் பிரிட்டிசு கொலம்பியாவின் விக்டோரியா மற்றும் வான்கூவரில் வசிக்கிறார். இனப் பாகுபாடு மற்றும் குடியேற்ற விலக்கம் என்ற தலைப்பில் மாணவர்கள் மற்றும் கல்வியாளர்களின் கட்டுரைகளின் தொகுப்பான *இன் அவர் ஓன் வாய்சஸ்: லேர்னிங் அண்ட் டீச்சிங் டுவேர்ட் டீகாலனிசேசன்* *என்பதன்* பதிப்பாசிரியராகவும் இருந்தார்.  

## படைப்புகள்

- *இன் அவர் ஓன் வாய்சஸ்: லேர்னிங் அண்ட் டீச்சிங் டுவேர்ட் டீகாலனிசேசன்* (லார்குமா பதிப்பகம், 2006. )
- *தி ஷேப்ஸ் ஆஃப் சைலன்ஸ்: ரைட்டிங் பை வுமன் ஆஃப் கலர் அண்ட் தி பாலிடிக்ஸ் ஆஃப் டெஸ்டிமோனி* ( மெக்கில்-குயின்ஸ் பல்கலைக்கழகப் பதிப்பகம், 2009.)
- *லேங்குவேஜ் இஸ் நாட் எ ஒன்லி திங் தட் பிரேக்ஸ்* ( ஆர்சனல் பல்ப் பதிப்பகம், 2011. )
# சாபர் சைபுல்லா

**சாபர் சைஃபுல்லா சாங்லிகர்** (*Zafar Saifullah Sanglikar*) 1993 ஆம் ஆண்டு முதல் 1994 ஆம் ஆண்டு வரை இந்திய அரசின் மந்திரிசபை செயலாளராக நியமிக்கப்பட்டிருந்தவர் ஆவார். 1936 ஆம் ஆண்டில் இவர் பிறந்தார்.  

சாபர் சைபுல்லா இந்திய நிர்வாக சேவை அதிகாரிகளின் கர்நாடக தொகுதியைச் சேர்ந்தவர். அமைச்சரவை செயலாளராகப் பணியாற்றுவதற்கு முன்பு, இவர் கர்நாடக அரசின் இந்திய சிறுபான்மையினர் ஆணையத்தின் உறுப்பினர் செயலர், கிராமப்புற மேம்பாட்டுச் செயலர், கர்நாடகா அரசு, உள்ளிட்ட பல்வேறு பதவிகளை வகித்தார்.  

2008 ஆம் ஆண்டில் சைஃபுல்லா *சுலைமானிசு &#x2013; லிவ்சு லெசு ஆர்டினரி என்ற* புத்தகத்தைத் தொகுத்து வெளியிட்டார். இந்த புத்தகத்தை இந்திய துணை சனாதிபதி அமீது அன்சாரி வெளியிட்டார்.  

இந்தியாவின் அமைச்சரவை செயலாளராக பணியாற்றிய முதல் முசுலீம் இந்திய ஆட்சிப்பணி அதிகாரி சாபர் சைபுல்லா என்பது குறிப்பிடத்தக்கதாகும்.
# சாம்பல் பூங்கொத்தி


**சாம்பல் பூங்கொத்தி** (*Grey-sided flowerpecker*)(*டைகேயம் செலிபிகம்-Dicaeum celebicum*) என்பது டைகேயிடே குடும்பத்தில் உள்ள ஒரு பறவைச் சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## வகைப்பாட்டியல்
சாம்பல் பூங்கொத்தியில் ஐந்து துணையினங்கள் அங்கீகரிக்கப்பட்டுள்ளன.  

- *டை. செ. தாலாடென்சே* - <small>மேயர், & விகில்சுஒர்த், 1895. தாலோடு</small> தீவு
- *டை. செ. சங்கிரென்சு* - <small>சால்வடோரி, 1876</small> : சங்கிஹே மற்றும் சியாவ் தீவு
- *டை. செ. செலிபிகம்* - <small>முல்லர், எசு, 1843.</small> சுலாவெசி, மனடோடுவா, பாங்கா, லெம்பே, டோஜியன், மூனா மற்றும் புட்யுங்
- *டை. செ. சுலேன்சு* - சா<small>ர்ப், 1884.</small> சூலா தீவுகள் மற்றும் பாங்காய்
- டை. செ. குகெனி - <small>ஹார்டெர்ட், 1903</small> : சில வகைப்பாட்டியலாளர் இதனைத் தனி சிற்றினமாக கருதுகின்றனர். வகாடோபி தீவுக்கூட்டம் (சுலவேசியின் தென்கிழக்கு)

## படங்கள்
# புரு பூங்கொத்தி



**புரு பூங்கொத்தி** (*Buru flowerpecker*)(*டைகேயம் எரித்ரோதோராக்சு-Dicaeum erythrothorax* ) என்பது டைகேடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள மலுக்கு தீவுகளில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இதன் பரவல் புரு தீவில் மட்டுப்படுத்தப்பட்டுள்ளது.  

அல்மகேரா பூங்கொத்தி சமீப காலம் வரை இதன் துணையினமாகக் கருதப்பட்டது.
# புலியூர் கிருஷ்ணசாமி துரைசாமி



**புலியூர் கிருஷ்ணசுவாமி துரைசுவாமி** (*Puliyur Krishnaswamy Duraiswami*) (1912-1974) என்பவர் இந்திய எலும்பியல் அறுவை சிகிச்சை நிபுணர், மருத்துவ எழுத்தாளர் மற்றும் இந்திய அரசாங்கத்தின் கீழ் செயல்படும் சுகாதார சேவைகள் துறையின் தலைமை இயக்குநராகப் பணியாற்றியவர் ஆவார். இங்கிலாந்தின் அரச அறுவைச்சிகிச்சை கல்லூரியின் சாக மற்றும் *தேசிய மருத்துவ அறிவியல் அகாதமியின்* நிறுவனர் ஆவார். எலும்பியல் பற்றிய பல கட்டுரைகளை இவர் வெளியிட்டுள்ளார். ராபர்ட் ஜோன்ஸ் பதக்கம் மற்றும் பிரித்தானிய எலும்பியல் துறையின் *குடியரசுத் தலைவர் தகுதி விருதைப்* பெற்றவர் ஆவார். மருத்துவ அறிவியலுக்கான இவரது பங்களிப்பிற்காக, 1966ஆம் ஆண்டில், இந்திய அரசு இவருக்கு நாட்டின் மூன்றாவது உயரிய குடிமகன் விருதான பத்ம பூசண் விருதை வழங்கியது.  

## வாழ்க்கை
துரைசாமி 1912ஆம் ஆண்டு ஏப்ரல் 23ஆம் தேதி தென்னிந்திய மாநிலமான தமிழ்நாட்டின் புலியூரில் பிறந்தார். இவர் 1936 மற்றும் 1942இல் சென்னை பல்கலைக்கழகத்தில் மருத்துவத்தில் பட்டம் மற்றும் முதுநிலைப் பட்டங்களைப் பெற்றார். அங்கு இவர் பல்கலைக்கழகத்தின் அறுவை சிகிச்சைப் பிரிவின் துறையிலேயே தங்கினார். இவர் பொது அறுவை சிகிச்சைக்கான முதுநிலைப் பட்டம் பெற்றார். பின்னர், 1949-ல் அறுவை சிகிச்சை நிபுணராக இங்கிலாந்தின் அரச அறுவை சிகிச்சை நிறுவனத்தில் பெற்றார். தனது ஆராய்ச்சியைத் தொடர்ந்து, இவர் 1951-ல் லிவர்பூல் பல்கலைக்கழகத்தில் முனைவர் பட்டத்தினை முதன்முறையாக எலும்பியல் துறையில் பெற்றார். *எலும்பியல் மற்றும் மறுவாழ்வு* தொடர்பான விடயங்களில் இந்திய அரசின் சுகாதார சேவைகளின் தலைமை இயக்குநராகவும் இவர் பதவி வகித்தார். இந்த நேரத்தில் இவர் கிராமப்புறங்களில் நடமாடும் மருத்துவ அலகுகள் என்ற கருத்தை முன்மொழிந்து செயல்படுத்தியதாகக் கூறப்படுகிறது. 1961-ல் தேசிய மருத்துவ அறிவியல் அகாதமி நிறுவப்பட்டபோது, இந்த அகாதமியினை நிறுவியவர்களில் ஒருவராக இருந்தார். துறையில் பல ஆராய்ச்சிக் கட்டுரைகளையும் *இந்தியாவில் 5000 ஆண்டுக்கால எலும்பியல்* எனும் வரலாற்றுக் கட்டுரையும் எழுதியுள்ளார்.  

## பத்ம பூசண் விருது
துரைசாமிக்கு 1966ஆம் ஆண்டு இந்திய அரசு நாட்டின் மூன்றாவது உயரிய குடிமகன் விருதான பத்ம பூசண் விருதை வழங்கியது.  

## இறப்பு
துரைசாமி, 1974 மார்ச் 11 அன்று பெருமூளை ரத்தக்கசிவைத் தொடர்ந்து ஏற்பட்ட சிக்கல்களால் இறந்தார்.
# சத்யானந்த மிசுரா


**சத்யானந்த மிசுரா** (*Satyananda Mishra*) இந்திய நாட்டின் முன்னாள் தலைமை தகவல் ஆணையர் ஆவார். இவர் 1949 ஆம் ஆண்டு பிறந்தார். 1973 ஆம் ஆண்டு குழுவினைச் சேர்ந்த இந்திய ஆட்சிப் பணி அதிகாரி ஆவார். இவர் பல பொருட்கள் இந்திய நாட்டின் பரிமாற்ற நிறுவனத்தின் (எம்.சி.எக்சு) தலைவராக நியமிக்கப்பட்டுள்ளார்.
# டி. சுகார்லெட் எப்சுடீன்

**ட்ரூட் சுகார்லெட் எப்சுடீன்** (*Trude Scarlett Epstein*) க்ரன்வால்ட், ஒரு பிரிட்டிசு-ஆசுதிரிய சமூக மானுடவியலாளர் மற்றும் பொருளாதார நிபுணர் ஆவார். இவர் 1922 ஆம் ஆண்டு பிறந்து 2014 ஆம் ஆண்டு ஏப்ரல் மாதம் 27 ஆம் தேதி இறந்தார்.  

வியன்னாவில் ஒரு யூத குடும்பத்தில் பிறந்த இவர், ஆசுதிரியாவை நாசிகள் இணைத்ததைத் தொடர்ந்து அகதியாகி பிரிட்டனில் குடியேறினார். அங்கு "மான்செசுடர் பள்ளி" யின் நிறுவனரான சமூக மானுடவியலாளர் மேக்சு க்ளக்மேனின் மேற்பார்வையின் கீழ் பொருளாதாரத்தில் முனைவர் பட்டம் பெற்றார். மேம்பாட்டு ஆய்வுகளின் "முன்னோடிகளில்" ஒருவராக விவரிக்கப்படும் இவரது பணி குறிப்பாக கிராமப்புற பொருளாதாரங்கள் மற்றும் பெண்களின் செயல்பாடுகளில் கவனம் செலுத்தியது. மேலும் கர்நாடகா, இந்தியா மற்றும் பப்புவா நியூ கினியாவில் களப்பணியை ஈர்த்தது. இவர் சமூக மானுடவியலாளர் பில் எப்சுடீனை மணந்தார்.  

## தேர்ந்தெடுக்கப்பட்ட நூலியல்
-
# மாந்த் ஆறு

**மாந்த் ஆறு** (*Mand River*) என்பது இந்தியாவில் ஓடும் மகாநதியின் துணை ஆறு ஆகும். இது சத்தீசுகரில் உள்ள சந்தர்பூரில் உள்ள மகாநதியுடன் இணைகிறது. ஒடிசா மாநில எல்லையிலிருந்து 28 கி.மீ. தூரத்தில் ஈராக்குது அணையை அடைவதற்கு முன்பு இணைகிறது.  

இந்த ஆற்றின் மொத்த நீளம் 241 கி.மீ. ஆகும். இது சத்தீசுகரில் உள்ள சுர்குஜா மாவட்டத்தில் சுமார் 686 மீ உயரத்தில் தோன்றுகிறது. இது மெயின்பட் பீடபூமியின் தெற்குப் பகுதியின் 5200 சதுர கி.மீ. வடிநிலப் பரபினைக் கொண்டுள்ளது.
# கார்த்திக் மொகாபத்ரா


**கார்த்திக் மொகாபத்ரா** (*Kartik Mohapatra*) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு சூன் மாதம் 2 ஆம் தேதியன்று இவர் பிறந்தார். ஒடிசா சட்டப் பேரவையில் 1990, 1995, 2000 மற்றும் 2004 ஆம் ஆண்டுகளில் சட்டமன்ற உறுப்பினராகப் பணியாற்றினார். இந்திய தேசிய காங்கிரசு கட்சியின் உறுப்பினராக இருந்த இவர் இந்திய நாடாளுமன்றத்தின் கீழ் சபையான மக்களவைக்கும் தேர்ந்தெடுக்கப்பட்டார்.  

கார்த்திக் இந்துராணி மொகாபத்ராவை மணந்து கொண்டார். இத்தம்பதியருக்கு ஒரு மகன் மற்றும் மூன்று மகள்கள் உள்ளனர். இவரது மனைவி இந்துமணி 1996 ஆம் ஆண்டு டயர் சட்டப் பேரவைத் தொகுதியில் நடைபெற்ற இடைத்தேர்தலில் வெற்றி பெற்று 11 ஆவது ஒடிசா சட்டமன்றத்திற்குத் தேர்ந்தெடுக்கப்பட்டார்.
# விநாயகர் சிலை


**விநாயகர்** (*Statue of Ganesha*) அல்லது **பெரிய விநாயகர்** அல்லது **ஐசுவர்யா கணபதியின்** சிலை என்பது இந்தியாவின் தெலங்காணா<nowiki/>மாநிலத்தில் உள்ள நாகர்கர்னூல், திம்மாஜிபேட்டா, அவஞ்சாவில் அமைந்துள்ளது. இது, இந்தியாவிலேயே மிக உயரமான விநாயகர் சிலை எனவும், இதன் கலை நுணுக்கங்கள் மேலைச் சாளுக்கியப் பேரரசைச் சித்தரிக்கிறது எனவும் சொல்லப்படுகிறது. விநாயகரின் சிலை பீடம் உட்பட 7.62 மீட்டர் ( 9.144 மீட்டர் ) உயரம் கொண்டதாக உள்ளது.  

## வரலாறு
12 ஆம் நூற்றாண்டில் தெலுங்கானா மாநிலம் திம்மாஜிப்பேட்டையில் உள்ள அவஞ்சாவில் மேற்கு சாளுக்கிய வம்சத்தைச் சேர்ந்த ஓர் மன்னரால் பெரிய பாறையில் செதுக்கப்பட்ட பழங்கால விநாயகர் சிலை உள்ளது. இந்த சிலை விவசாய நிலத்தில் அமைந்துள்ளது.  

அவஞ்சாவை தலைநகராகக் கொண்டு ஆட்சி செய்த, கபிலவை லிங்க மூர்த்தி, தைலபுது என்ற மன்னனால் செதுக்கப்பட்ட ஒற்றைக்கல் சிலையாக இது அமைந்துள்ளது. குல்பர்கா மாவட்டத்தின் தற்போதைய பாதாமி பேரரசின் மன்னர் விக்ரமாதித்யா மேற்கு சாளுக்கிய வம்சத்தைச் சேர்ந்தவர் ஆவார்.  

தெலுங்கானா பகுதியை 200 ஆண்டுகளுக்கும் மேலாக ஆண்ட வம்சமாக மேற்கு சாளுக்கிய வம்சம் உள்ளது. இதனை ஆண்ட விக்ரமாதித்ய மன்னரின் மகன்கள் சோமேஸ்வருடு மற்றும் தைலபுடு ஆவர். தைலப்புடு சமந்த ராஜுவாக, முந்தைய கந்தூரின் ஒரு குறிப்பிட்ட மாகாணத்தின் தலைநகராக மாற்றப்பட்டது. கிபி 1113 இல் தைலப்புடு தனது தலைநகரை அவஞ்சாவிற்கு மாற்றினார்.
# வரைவு:வாசுதேவ உபநிடதம்

**வாசுதேவ உபநிடதம்** (, ) என்பது சமஸ்கிருத மொழியில் எழுதப்பட்ட 108 உபநிடத நூல்களில் ஒன்றாகும். இந்த உபநிடதம் வைணவ சமயத்தை சேர்ந்தது. இது விஷ்ணுவையும் விஷ்ணுவின் அவதாரமான கிருஷ்ணரையும் வழிபடுகிறது. 14 வைணவ உபநிடதங்கள் வைணவ அடையாளங்களுக்கு அர்ப்பணிக்கப்பட்டவை.  

## காலம்
இந்த நூலின் தொகுப்பு தேதி, நூலாசிரியர் போன்ற தகவல்கள் தெரியவில்லை. இந்த நூலை கால நிர்ணயம் செய்ததன் அடிப்படையில் "பிற்கால உபநிடதம்" என்று கருதப்படுகிறது.
# விட்டேக்கர் புற்றுப்பல்லி


**விட்டேக்கர் புற்றுப்பல்லி** (*Whitaker's termite hill gecko*, உயிரியல் பெயர்: *Hemidactylus whitakeri*) என்பது தென்னிந்தியாவில் காணப்படும் ஒரு பல்லியினம். இப்பல்லி கறையான் புற்றுகளில் காணப்படும். புகழ்பெற்ற ஊர்வனவியலாளர் உரோமுலசு விட்டேக்கர் பெயரால் அழைக்கப்படுகிறது.  

## தோற்றம்
விட்டேக்கர் புற்றுப்பல்லிகள் வால் நீங்கலாக 45 முதல் 60 மி.மீ. வரை வளரக்கூடிய நடுத்தர நீளமுடைய பல்லிகள். இவை தடிப்பான தோற்றமுடையவை. முதுகுப்புறம் மென்பழுப்பு நிறத்திலிருக்கும். அதன்மீது கறுப்பு விளிம்புடைய மெல்லிய வெள்ளைப் பட்டைகள் காணப்படும். தலைமுதல் வாலின் அடிப்பகுதிவரை தட்டையாகவும், வால் சிறிது அமிழ்ந்த முட்டைவடிவிலும் இருக்கும்.  

இளம்பார்ப்புகளின் வெள்ளைப் பட்டைகளிடையே கருநிறம் மேவியிருக்கும்.  

## பரம்பல்
க்கருகில் காணப்பட்ட புற்றுப்பல்லி]]  
விட்டேக்கர் புற்றுப்பல்லிகள் தென்னிந்தியாவில் காணப்படுபவை. வடக்கே கருநாடகத்தின் அம்பியிலும் ஆந்திராவின் விசாகப்பட்டினத்திலும் மேற்கில் சாராவதியிலும் கிழக்கில் சோழமண்டலக் கடற்கரை நெடுகில் சென்னை முதல் புதுச்சேரி வரையிலும் தெற்கில் திருநெல்வேலியிலும் இவை பதிவாகியுள்ளன. இவற்றுக்கிடைப்பட்ட பகுதியில் இவை காணப்படுகின்றன. முதலில் ஆவணப்படுத்திய பல்லியும் அதைத்தொடர்ந்து பதிவான பல்லிகளும் பெங்களூரைச் சுற்றிக் காணப்பட்டன. இவற்றையொத்த வாழிடத்தை விரும்பும் தென்னிந்தியப் புற்றுப்பல்லியும் நெல்லூரில் தொடங்கி தென்னிந்தியாவின் பல பகுதிகளில் காணப்படுகிறது.
# பள்ளிமன்னா சிவன் கோயில்



**பள்ளிமன்னா சிவன் கோயில்** (*Pallimanna Siva Temple*) என்பது இந்தியாவின் கேரள மாநிலம் திருச்சூர் மாவட்டத்தில் உள்ள கும்பலாங்காடு என்ற சிறிய கிராமத்தில் அமைந்துள்ள ஒரு கோயிலாகும்.  

வடக்கஞ்சேரி கும்பலாங்காடு - காஞ்சிரக்கோடு சாலையில் இக்கோயில் அமைந்துள்ளது. இந்திய தொல்லியல் துறை 1983 ஆம் ஆண்டு முதல் இந்த கோயிலின் சுவர்களில் உள்ள சுவரோவியங்களை தேசிய முக்கியத்துவம் வாய்ந்த பாதுகாக்கப்பட்ட நினைவுச்சின்னமாக அறிவித்தது. இக்கோயிலின் முக்கிய தெய்வம் சிவபெருமான். வாழனி அணையில் இருந்து உருவாகும் ஆளூர் ஆற்றின் கரையில் இக்கோயில் அமைந்துள்ளது.  

## கோவிலின் அமைப்பு
சதுர வடிவில் கட்டப்பட்டுள்ள இக்கோயில் கேரளாவில் உள்ள பாரம்பரிய திராவிட பாணி கோயிலுக்கு எடுத்துக்காட்டாக கருதப்படுகிறது. கோவிலின் கூம்பு வடிவ மேற்கூரை செப்புத் தகடுகளால் மூடப்பட்டிருக்கிறது.  

## கோயிலின் சுவர்களில் காணப்படும் சுவரோவியங்கள்
கோயிலின் சுவரில் காணப்படும் சுவரோவியங்கள் கி.பி 17 - 18 ஆம் நூற்றாண்டைச் சேர்ந்தவை எனக் கருதப்படுகிறது. சுவரோவியங்களில் சிவன் மற்றும் மோகினி, கிருதார்ஜுனேயம், மஹாலக்ஷ்மி, கிராதராக சிவன், சரஸ்வதி, தட்சிணாமூர்த்தி, சங்கர நாராயணன், கிரதார்ஜுனியம், ஜலந்தரா என்ற அரக்கனை சிவன் வெல்வது, ஸ்ரீராம பட்டாபிஷேகம், பல கண்களுடன் இந்திரன், கோபாலகிருஷ்ணர், காளியமர்தனம், கோவர்த்தனகிரியைத் தூக்கிய கிருஷ்ணர் போன்றவை அடங்கும். பழைய மலையாள எழுத்துக்களைத் தாங்கிய ஓவியமொன்றில், அதை வரைந்த கலைஞர் மற்றும் அவரது குருவின் பெயர் காணப்படுகிறது. இது ஓவியங்களின் காலத்தைப் பற்றி அறிவதற்கு உதவுகிறது.  

## படத்தொகுப்பு
# பிரையன் பால்மர் (சமூக மானுடவியலாளர்)


## தனிப்பட்ட வாழ்க்கை
பிரையன் பால்மர் தற்போது சுவீடன் நாட்டின் தலைநகரான சுடாக்கோமில் வசிக்கிறார்.  

## வேலை
பிரையன் பால்மர் தற்போது சுவீடனில் உள்ள உப்சாலா பல்கலைக்கழகத்தில் கற்பிக்கிறார். அதே நேரத்தில் பல்கலைக்கழகத்திற்கு வெளியே பரவலாக விரிவுரை செய்கிறார். முன்னதாக அவர் கோதன்பர்க் பல்கலைக்கழகத்தில் டார்க்னி செகர்சுடெடு விருந்தினர் பேராசிரியராக இருந்தார். அவரது சில படைப்புகள் சுவீடன் நாட்டின் சோசலிச தனித்துவத்தின் வடிவம் போன்றவற்றை மையமாகக் கொண்டிருந்தன. இந்த அமைப்பில், சில நிறுவனங்களின் இருப்பு குடிமக்களுக்கு ஒரு பாதுகாப்பின் அளவை உருவாக்குகிறது. இது முரண்பாடாக அதிக சுதந்திரத்திற்கு வழிவகுக்கிறது என்று அவர் கூறினார். இவர் சமூக இடப்பெயர்வு நிகழ்வுகளை ஆராய்ந்தார். கிராமப்புறங்கள் வரலாற்று மாற்றத்தின் தளம், சமூக உறவுகளை உருவாக்குதல் மற்றும் மக்கள்தொகை மாற்றங்களின் தளம் என்று முன்மொழிந்தார்.  

## ஊடகம்

### தேர்ந்தெடுக்கப்பட்ட வெளியீடுகள்
- 
-
# மகாபைரவர் கோயில்


**மகாபைரவர் கோயில்** (**Mahabhairav Temple)**இந்தியாவின் அஸ்ஸாமில் உள்ள தேஜ்பூர் நகரின் வடக்குப் பகுதியில் உள்ள ஒரு மலையில் அமைந்துள்ளது. பழமையான இந்த சிவன் கோவில் முதலில் கல்லால் கட்டப்பட்டது. ஆனால், தற்போதுள்ள சிவன் கோவில் புதுப்பிக்கப்பட்டு பைஞ்சுதைப் பூச்சால் கட்டப்பட்டுள்ளது. அஹோம் ஆட்சியின் போது, குறிப்பாக துங்குங்கியா வம்சத்தின் மன்னர்கள் இந்த கோயிலுக்கு ஏராளமான நிலத்தை நன்கொடையாக அளித்தனர். மேலும் கோயிலைக் கவனிக்க பூசாரிகளை நியமித்தனர். சோனித்பூர் துணை ஆணையர் தலைமையிலான நிர்வாகக் குழுவின் மூலம் இந்த கோயிலை இப்போது அசாம் அரசு நிர்வகிக்கிறது. இந்து மதத்தின் சைவக் கிளையின் ஆண்டு விழாவான மகா சிவராத்திரி கோயில் வளாகத்தில் வெகு தொலைவில் இருந்து வரும் பக்தர்களுடன் விமரிசையாகக் கொண்டாடப்படுகிறது. லட்டு, கஞ்சாவின் உண்ணக்கூடிய தயாரிப்பு மற்றும் பால் மற்றும் மசாலாப் பொருட்களுடன் கலந்து, சடங்குகளின்படி சிவபெருமானுக்கு அர்ப்பணித்த பின்னர், பக்தர்களுக்கு பிரசாதமாக வழங்கப்படுகிறது. இந்த கோவிலில் பல்வேறு பூசைகளும் நடத்தப்பட்டு, முன்னோர்களின் ஆவி விடுவிக்கப்படுவதைக் குறிக்கும் விதமாக புறாக்களும் விடுவிக்கப்படுகின்றன.  

## புராணம்
இந்த கோயில் சிவபெருமானுக்கு அர்ப்பணிக்கப்பட்டு பாணாசூரன் என்ற மன்னனால் கட்டப்பட்டது. இந்த கோயிலின் சிவலிங்கம் 'வாழும் கல்லால்' ஆனது என்று கூறப்படுகிறது. இது பல ஆண்டுகளாக மெதுவாக வளர்ந்து வருகிறது என்று சொல்லப்படுகிறது. இக்கோயிலில் சிவபெருமானை வழிபட்டதன் மூலம் பாணாசூரன் செழிப்பு அடைந்ததாக சிலர் நம்புகின்றனர்.
# பருன் மசூம்தர்



**பருன் மசூம்தர்** (*Barun Mazumder*) இந்தியாவைச் சேர்ந்த ஒரு பத்திரிகையாளர் ஆவார். 1942 ஆம் ஆண்டு செப்டம்பர் மாதம் 9 ஆம் தேதியன்று இவர் பிறந்தார். செய்தி வாசிப்பாளர், எழுத்தாளர் மற்றும் ஆசிரியர் என பன்முகங்களுடன் இவர் செயல்பட்டார். இலக்கியம் மற்றும் கல்வியில் இவர் ஆற்றிய பங்களிப்பிற்காக இந்திய அரசிடமிருந்து பத்மசிறீ விருது பெற்றார்.  

## சுயசரிதை
மசூம்தர் 1942 ஆம் ஆண்டு செப்டம்பர் மாதத்தில் பிறந்தார் 1965 ஆம் ஆண்டில் கொல்கத்தா பல்கலைக்கழகத்தில் இதழியலில் முதுகலைப் பட்டம் பெற்றார்  

மசூம்தர் பத்து வருடங்கள் *டைனிக் பாசுமதி என்ற வங்காள மொழி பத்திரிகையில்* பணியாற்றினார். வங்காளதேச விடுதலைப் போரின் போது இவர் வங்காள தேசத்தில் போர் நிருபராக இருந்தார். தவிர கொல்கத்தா அனைத்திந்திய வானொலியில் பத்திரிகையாளராகவும் செய்தி வாசிப்பாளராகவும் பணியாற்றினார். அவர் பசே சிப்பூர் பி.கே.பால் நிறுவனத்தின் ஆசிரியராக இருந்தார்.